cyanic-selkie/wikianc huggingface dataset:
Rahateooria
Raha vorm
Raha kui kaubavahetuses kasutatav meedium on omanud ajaloos väga erinevaid vorme. Kaup kauba vastu vahetusele (bartertehing) järgnes kaupraha, millena kasutati eri paigus väga erinevaid kaupu, sh taimede seemneid, kuivatatud puuvilju, loomi, loomanahku, soola ja muid selliseid eluks vajalikke kaupu, lisaks jõe- ja merekarpe, pool- ja vääriskive jms.
Metallide kasutuselevõtu järel hakati seda kasutama ka maksevahendina nii hõbedatilkadena (Sumeris), vase, raua, tina ja muude selliste metallide kangide ja tükkidena ning müntidena (algselt valdavalt väärismetallist või vasest, hiljem ka rauast ja muudest metallisulamitest) – teoorias esindab seda suunda metallism.
Paberrahale (nn fiat-raha) ülemineku järele hakkasid selle õiguspärasust kinnitama nominalismi toreetikud.
Kontoraha on arvestuslik rahahulk, mis seisab isiku arvelduskontol pangas või e-makseasutuses. Seda raha saab kasutada maksete tegemiseks tavapärasete materiaalsete andmekandjate (tšekid, panga otsekorraldused jms) ja digitaalses vormis internetiühendusi kasutades. Kontoraha teoreetilised alused pärinevad topeltkannetel põhinevast raamatupidamisteooriast.
Digitaalses vormis kasutatav raha jaguneb e-rahaks, mida hallatakse tsentraliseeritud maksearvestuse põhimõttel, ja krüptorahaks, mis põhineb detsentraliseeritud plokiahelatel.
Modernismi eelsed rahateooriad
Varaseimad säilinud arutelud rahateooria valdkonnast pärinevad Antiik-Kreekast, kus Platon väljendas oma teostes vastumeelsust väärismetallide rahana kasutamise suhtes, aga Aristoteles pidas seda oluliseks ja vajalikuks.
M-riik
M-riik (kasutusel ka mõisted M-valitsus, M-valitsemine, avaliku sektori mobiiliteenused) on E-riigi osa. E-riik tähendab informatsiooni- ja kommunikatsioonitehnoloogiate kasutamine eesmärgiga parandada avaliku sektori organisatsioonide toimimist. M-riigi puhul on tehnoloogiliste vahendite hulk piiratud mobiilsete seadmetega, nagu näiteks mobiiltelefonid, pihu- ja tahvelarvutid.
Rahateooria
Marksistlik rahateooria
Karl Marx (1818–1883), Saksa filosoof ja majandusteadlane, kritiseeris poliitökonoomia klassikuid, kes ei eristanud loova töö käigus loodud esemete kasutusväärtust ja selle abstraktset vahetusväärtust. Jättes tähelepanuta loova töö kvalitatiivse aspekti, jäi ka tähelepanuta asjaolu, et asja väärtus ja väärtuse vorm on omavahelises seoses raha kaudu. Raha kaudu tekib sotsiaalne kontekst ühiskonna liikmete vahel.
M-riik
Seoses mobiiltelefonide laialdase levikuga on paljud avaliku sektori organisatsioonid otsustanud lisaks e-teenustele pakkuda ka mobiililahendusi. Vähem arenenud riikides, kus mobiiltelefone on rohkem kui internetiga ühendatud arvuteid, on M-riik sageli E-riigist eraldiseisev valdkond, kuna teenuseid pakutakse vaid mobiiltelefonidele.
Rahateooria
Marksistlik rahateooria
Raha ja kapital on omavahelises tihedas seoses. Selleks, et väärtus saaks muutuda kapitaliks, peab ta läbima raha vormi: raha > kaup > rohkem raha. Kauba, väärtuse ja raha olemust saab täielikult mõista ja adekvaatselt määratleda vaid kapitali kaudu.
M-riik
M-riigi teenuste kiirus ja mugavus vähendavad takistusi avaliku sektori teenustele ligipääsemisel, julgustades kodanikke ning teenusepakkujaid uusi tehnoloogiaid aktiivsemalt kasutama. Sellised uued kanalid võimaldavad riigiteenistujatel efektiivsemalt andmeid koguda ja jagada. Lisaks julgustab see kodanikke avalikke teenuseid kasutama ja olema rohkem seotud linna või valitsuse otsustusprotsessiga.
M-riigi lahendused praktikas
Kõige rohkem on levinud sellist tüüpi teenused, mida pakub avalik sektor (ka koostöös erasektoriga) kodanikule. Lisaks sellele on ka teenuseid avalikult sektorilt ettevõtetele, asutusesiseseks kasutamiseks ning teatud mööndustega võib M-riigi alla liigitada ka erasektorilt kodanikele pakutavad teenused, mis oma olemuselt on avalikud hüved (näiteks ühistranspordi mobiilipilet, mobiiliparkimine). Avaliku sektori teenusepakkujad võib jagada kaheks: kohalikud omavalitsused ja keskvalitsuse tasemel organisatsioonid.
Rahateooria
Marksistlik rahateooria
Marx leidis, et rahast saab inimestele ebajumal, mis areneb edasi kinnismõtteks kaubast ning saavutab haripunkti intressi kandvas kapitalis.
Pankadel ja kapitaliturul põhinev krediidisüsteem on tihedalt seotud tööstuskapitaliga, mis kõik kokku panevad aluse kapitalistlikule majandusmudelile. Krediidifondide loomine võimaldab realiseerida ühiskonnas peituva lisaväärtuse potentsiaali. Võlaraha süsteem soodustab varade akumuleerumist ning nende rakendamist tehnoloogiliste uuenduste realiseerimisel, kuid põhjustab ka perioodiliselt korduvaid kriise.
Neoklassikaline rahandusteooria süntees
pisi|IS-joon nihkub paremale ja tõstab intressi määra ja suurendab ka reaalset [[SKP-d.]] Keynesi analüüs oli oma olemuselt verbaalne. John Richard Hicks (1904–1989), Briti majandusteadlane rakendas Keynesi mõtted matemaatilisse võrrandite süsteemi, mis sai tuntuks IS/LM-mudelina ning mis kujundas makromajanduslikku mõtlemist mitmel järgneval aastakümnel. Selle mudeli üks komponent oli Keynesi rahanõudluse (likviidsuseeliste) teooria. See laiendas klassikalist rahateooriat, kuna nüüd võeti arvesse ka teine – väärtuse salvestamise funktsioon. Puudusena jäi siiski üles see, et inflatsiooni ootusi ei võetud piisavalt arvesse.
Monetarism
Majandusteadlased Karl Brunner (1916–1989), Milton Friedman (1912–2006) ja Allan Meltzer (1928–2017) leidsid oma uuringute põhjal, et majanduse kõikumise peamiseks põhjuseks on rahapakkumise muutumine. Nad väitsid, et seda saab vähendada või vältida, kui keskpank suurendab raha pakkumist nii, et reaalne sisemajanduse kogutoodang kasvaks eelnevalt määratud kasvumäära ulatuses (nn Friedamni rahapakkumise reegel).
Neoklassikaline rahateooria
Thomas Sargent (1943–2011), Ameerika majandusteadlane, Nobeli auhinna laureaat sõnastas neoklassikalise rahandusteooria aluseks oleva ratsionaalsete ootuste kontseptsiooni. Selle käsitluse järgi kujundab ootusi saadaval olev teave ja need omakorda süstemaatilisi majanduspoliitilisi meetmeid, mistõttu makromajanduslikku arengut ei saa suunata. Süstemaatilisel rahapoliitikal, mis reageerib makromajanduslikele kõikumistele prognoositavalt, ei ole neoklassikalises mudelraamistikus reaalset majanduslikku mõju (poliitika ebaefektiivsus) ja see mõjutab vaid inflatsioonimäära. Rahapoliitikal on reaalsed majanduslikud tagajärjed vaid siis, kui rakendatakse ootamatuid laiendavaid (ekspansiivseid) või piiravaid (restriktiivseid) meetmeid.
Robert Lucas (s. 1937), Ameerika majandusteadlane ja Nobeli auhinna laureaat, tegi ettepaneku luua makromajanduslikke mudeleid mikromajanduse analüüsi tulemustest lähtudes (makroökonoomika mikromajanduslik alus). Kuna selline mudel võtaks arvesse majanduspoliitilises keskkonnas toimuvaid muutusi, siis ei saa lähtuda seni tava kohaselt lihtsalt minevikust pärinevaid seaduspärasusi (Lucase kriitika). Raha- ja majanduspoliitika arenguid ja sellest johtuvaid muutusi saab analüüsida mudelites, mis kujutavad turuosaliste käitumist muutuvas keskkonnas. Need mudelid on justkui makroökonoomilised laborid, sest reaalses elus pole reeglina alternatiivsete majanduspoliitiliste meetmete mõju uuritav ega hinnatav.
Gamelani komma
Gamelani komma (inglise keeles gamelan residue) on muusikas kahe heli intervall sagedussuhtega 1029 / 1024 ehk 8,433 tsenti.
Rahateooria
Neokeinsistlik rahateooria
Neokeinsistlik rahateooria ühendab monetarismi ja neoklassikalise koolkonna metoodilised saavutused ning lisab neile nende uuringute käigus saadud teadmised, mis on leitud erinevatel turgudel toimunud tegelikke arenguid analüüsides. Rahateooria seisukohalt oli turu oluliseks puuduseks eelkõige aeglane hindade korrigeerimine, ebatäiuslik konkurents kaubaturgudel ja asümmeetriline teave finantsturgudest.
Tulemuste analüüsimisel leiti, et nad mõjutavad tugevalt makromajanduslikku arengut:
Neokeinsistlikust rahateooriast on saanud lühikese ja keskmise pikkusega rahateoreetilise analüüsi metoodiline alus. Samuti on sellel olnud püsiv mõju paljude keskpankade rahapoliitikale, kuna ta seletab adekvaatselt rahapoliitika kujundamise protsessi ning rahapoliitiliste meetmete mõju majandusele tervikuna.
Modernne rahandusteooria
Modernne rahandusteooria (MMT) on heterodoksne postkeinsistlik makroökonoomika teooria, mille kohaselt on valuuta emisiooni õigus vaid riigikassal. Raharingluse loomiseks ja raha ülepakkumise vältimiseks kogutakse osa emiteeritud rahast tagasi maksukohustuse kaudu. MMT lähtub topeltkannetega raamatupidamisel põhineva rahaarvestuse, krediidi loomise ja fiskaaloperatsioonide kirjeldamise süsteemi analüüsist. Kuna MMT eesmärgiks on täistööhõive, siis sõltub rahaemisioon siseriikliku majanduse absorbtsiooni võimest. Kui majanduse jätkusuutlikkuse kindlustamiseks ja likviidsuskriiside vältimiseks loobutakse võlaraha süsteemist, siis raha emiteerija ei nõua enam laenudelt intressi tasumist.
Apollon Štšedrin
Apollon Fedosijevitš Štšedrin (vene keeles Аполлон Феодосиевич Щедрин; vkj 1./ukj 12. november 1796 Peterburi – 19./31. detsember 1847 Peterburi) oli vene arhitekt, kolleegiuminõunik ning Keiserliku Kunstiakadeemia ehituskunsti teooria professor.
Töid
Štšedrin on 1823. aastal Jõgeveste mõisa kalmistule püstitatud Barclay de Tolly mausoleumi arhitekt.
Ta on 11. novembril 1849 Tartus avatud Barclay de Tolly monumendi postamendi autor.
Saulius Skvernelis
Saulius Skvernelis (sündinud 23. juulil 1970 Kaunases) on Leedu poliitik ja endine politseijuht, alates 13. detsembrist 2016 kuni 24. novembrini 2020 Leedu peaminister.
22. novembril 2016 kiitis Seim heaks Skvernelise kandidatuuri Leedu peaministriks. Ta oli 11. novembrist 2014 kuni 14. aprillini 2016 Leedu siseminister.
Ta sündis aastal 1970 Kaunases, kuid kasvas üles Marijampolės, kus lõpetas ka keskkooli. Aastal 1994 lõpetas ta Vilniuse Tehnikaülikooli autode ja automajanduse erialal mehaanikainseneri kvalifikatsiooniga. Aastal 2005 kaitses ta Mykolas Romerise Ülikoolis õigusteaduse magistri kraadi.
Aastatel 1994–1998 töötas ta Leedu Politseiakadeemias õppejõuna. Aastatel 1998–1999 töötas ta Trakai rajoonis liikluspolitsei komissarina. Ta on töötanud mitmetel ametikohtadel Leedu Politseis. Aastatel 2008–2011 oli ta Leedu Politsei ülemkomissari asetäitja, aastatel 2011–2014 oli ta Leedu Politsei ülemkomissar.
11. novembrist 2014 kuni 14. aprillini 2016 oli ta Leedu siseminister.
Ehitise kasutusluba
Ehitise kasutusluba (ingl use permit) on kohaliku omavalitsuse (KOV) nõusolek, et valminud ehitis või selle osa vastab ettenähtud nõuetele ja ehitusloa taotlemisel esitatud ehitusprojektile ning valminud ehitist või selle osa võib kasutada vastavalt otstarbele.
KOV alustab menetlust ja määrab komisjoni koosseisu hoone ülevaatuseks. Komisjoni koosseisu kuulub Päästeameti esindaja. Päästeasutus ei vii kasutusloa menetlustes ise läbi haldusmenetlust, vaid annab oma heakskiidu või keeldub selle andmisest omavalitsuse menetluses.
Ehitise kasutusluba tuleb taotleda peale ehitustegevuse lõppu ja enne ehitise kasutamisele asumist ehitusseadustiku lisas 2 sätestatud juhtudel. Ehitise kasutusloaga määratakse ehitise kasutamise otstarve või muudetakse seda.
Ehitusseadustikust tulenevalt on kasutusloa eesmärk:
Ehitisele kehtivad selle kasutusotstarbest tulenevad nõuded. Ehitise kasutamise otstarvete loetelu kehtestatakse ministri määrustega.
Kasutusloa taotlemine
Kasutusloa saamiseks tuleb esitada taotlus kasutusloa väljastajale, kelleks üldjuhul on KOV. Kasutusluba võib väljastada ka Tarbijakaitse ja Tehnilise Järelevalve Amet, kui näiteks kasutusloa taotlus sisaldab ehitisi, mille ehitamise aluseks on riigi eriplaneering.
Kasutusloa taotlus ja sellega seonduvad dokumendid esitatakse KOV-ile elektrooniliselt ehitisregistri kaudu.
Kasutusloa taotluses tuleb märkida:
Ehitise kasutusloa taotlemisel tuleb tasuda riigilõiv. Kui kasutusloa taotlus sisaldab mitut hoonet, tasutakse riigilõiv iga taotluses sisalduva kasutusloa kohustusliku hoone eest eraldi. Riigilõivu suurus on sätestatud riigilõivuseaduses.
Palade loodushariduskeskus
Palade loodushariduskeskus on loodushariduskeskus Hiiu maakonnas Hiiumaa vallas Palade külas. Asutuse juhataja on Karin Poola.
Palade Loodushariduskeskus moodustab 2016. aastast alates Soera Talumuuseumiga ühtse loodusõpet korraldava keskuse. Keskus kasutab õppepaikadena looduskeskuse õppeklassi, keskkonnalaborit, kivimite õppehoonet ja Soera Talumuuseumit. Keskus organiseerib keskkonnaalast tegevust erinevatele huvigruppidele: laagreid, konverentse, näitusi, loodusretki ja praktilist loodusõpet. Olulisel kohal on koolitused õpetajatele, giididele ja loodusretkejuhtidele. Seos talumuuseumiga annab hea võimaluse pärandkultuuri ja pärandmaastike õppeks.
Kivimite õppehoones saab põhjaliku ülevaate Hiiumaa maastikest, geoloogilisest minevikust, kivististest, Kärdla meteoriidikraatrist ja kivimite kasutamisest läbi aegade.
Ehitise kasutusluba
Kasutusloa andmine
Kui ehitise mingi osa on valmis ja täidetud on õigusaktides esitatud nõuded, sh ehitist on võimalik ohutult kasutada, võib anda ehitise osale osakasutusloa.
Narva-Jõesuu kultuurikeskus
Narva-Jõesuu kultuurikeskus on kultuurikeskus Ida-Viru maakonnas Narva-Jõesuu linnas. Asutuse eestotsas on Valeria Lavrova.
Ehitise kasutusluba
Kasutusloa väljastamisest keeldumine
Keeldumise põhjused:
Kasutusloa andmisest keeldumist tuleb alati põhjendada, viidates täpsematele asjaoludele, mis ei võimalda kasutusloa väljastamist.
Kasutusloa kehtivus
Kasutusluba on tähtajatu, kui kasutusloas ei sätestata teisiti.
Kasutusloa kehtetuks tunnistamine
Kasutusloa andnud asutus tunnistab kasutusloa kehtetuks, kui kasutusloa taotlemisel on esitatud teadvalt valeandmeid.
Kasutusloa andnud asutus võib kasutusloa kehtetuks tunnistada, kui:
Enne kasutusloa kehtetuks tunnistamist peab olema kasutatud leebemaid võimalusi rikkumise kõrvaldamiseks või selle kahjulike tagajärgede ärahoidmiseks, näiteks ehitusloa peatamine, muutmine, ettekirjutus puuduste kõrvaldamiseks jms.
Välislingid
Ehitusseadustik
Building Code
André Schürrle
André Horst Schürrle (sündinud 6. novembril 1990 Ludwigshafen am Rheinis) on endine Saksamaa jalgpallur, kes nängis karjääri jooksul erinevates Saksamaa, Inglismaa ja Venemaa klubides ning Saksamaa jalgpallikoondises ründajana.
Augustis 2009 tegi Schürrle tegi debüüdi Saksamaa Bundesligas klubi 1. FSV Mainz 05 koosseisus. 2011. aastal kolis Schürrle Leverkuseni Bayerisse, sõlmides klubiga lepingu viieks aastaks.
25. juunil 2013 teatas Londoni Chelsea Schürrle ostmisest. Inglismaa Premier League'is mängis Schürrle poolteist aastat enne üleminekut Wolfsburgi. 2016. aastal liitus ta Dortmundi Borussiaga. Hooajal 2018–2019 mängis ta Dortmundi Borussiast laenul Fulhamis ja hooajal 2019–2020 Moskva Spartakis.
Koondisekarjäär
Debüüdi Saksamaa rahvuskoondises tegi Schürrle 17. novembril 2010 sõprusmängus Rootsi vastu. Samas mängus tegi oma debüüdi ka Mario Götze. Schürrle ja Götze oli esimesed Saksamaa rahvuskoondislased, kes olid sündinud pärast Saksamaa taasühinemist.
Esimese värava lõi Schürrle rahvuskoondises 29. mail 2011 sõprusmängus Uruguay vastu.
Ta kuulus Saksamaa koondisse 2012. aasta Euroopa meistrivõistlustel, kus ta tegi kaasa kahes mängus: 17. juunil viimases alagrupimängus Taani vastu, kus ta tuli mängu vahetusest, ja 22. juunil veerandfinaalimängus Kreeka vastu, kus ta alustas algkoosseisus.
Ta kuulus Saksamaa koondisse 2014. aasta maailmameistrivõistlustel, mil Saksamaa tuli maailmameistriks. 30. juunil toimunud kaheksandikfinaalmängus Alžeeriaga pääses ta mängu teise poolaja alguses ning lõi lisaaja teisel minutil mängu avavärava. 8. juulil toimunud poolfinaalmängus võideti Brasiiliat 7:1. Schürrle lõi teisel poolajal Saksamaa kaks viimast väravat. 13. juulil toimunud finaalmängus tuli ta mängu 31. minutil vahetusest Christoph Krameri asemele. Lisaaja teisel poolel andis ta Götzele väravasöödu, kelle värav tõi Saksamaale 1:0 võidu ja maailmameistritiitli.
Ta kuulus Saksamaa koondisse ka 2016. aasta Euroopa meistrivõistlustel Prantsusmaal.
Gustav Sääsk
Gustav Sääsk (ka Kusti Sääsk; 3. august 1894 Saaremaa – 6. märts 1980 Stockholm) oli Eesti sõjaväelane (kaptenmajor).
Oli muuhulgas sõjalaevade Ristna ja lühemat aega ka Suuropi komandör.
August Allikmäe
August Allikmäe (sünninimi August Weber; 22. aprill 1898 Saru, Võrumaa – 19. november 1987) oli eesti advokaat.
Ta lõpetas 1928. aastal Tartu Ülikooli õigusteaduskonna.
Ta oli aastail 1929–1935 vandeadvokaadi abi ja 1935–1941 vandeadvokaat Tallinnas.
Penda
Penda (u 606 – 15. november 655) oli Midlandsis asunud Mercia Kuningriigi kuningas. Penda oli anglosaksi kuningriikide ristiusustamise ajal paganaks jäänud ning vallutas aastal 628 Cirencesteri lahinguga Severni oru. Aastal 633 sai ta Hatfield Chase'i lahingus Northumbria kuningalt Edwinilt lüüa.
August Allikmäe
August Allikmäe on maetud Rahumäe kalmistule.
Penda
Üheksa aastat hiljem alistas ja tappis ta Maserfieldi lahingus Edwini troonipärija Oswaldi. Ta sai seega oma aja mõjukaimaks anglosaksi kuningaks ning pani aluse Mercia ülemvõimu perioodile Seitsme kuningriigi üle. Ta alistas korduvalt ka East Anglia ning saatis Wessexi kuninga Cenwalhi kolmeks aastaks maapakku. Lisaks jätkas ta sõjategevust Northumbria Bernicia vastu. Kolmteist aastat pärast Masterfieldi sai ta viimaks Oswaldi troonipärijalt ja vennalt Oswiult lüüa ning hukkus Winwaedi lahingus Bernicia vastu.
Mecklenburg
pisi|Mecklenburg tänapäeva halduspiirides pisi|Mecklenburgi vapp Mecklenburg (alamsaksa Mękelborg) on ajalooline piirkond Põhja-Saksamaal, mis hõlmab läänepoolse ja suurema osa Mecklenburg-Vorpommerni liidumaast Saksamaa Liitvabariigis.
Piirkonna suuremad linnad on Rostock, Schwerin, Neubrandenburg, Wismar ja Güstrow.
Mecklenburg on nime saanud Mikilenburgi linnuselt (vanasaksi 'suur linnus', seega teaduslikus tõlkes uusladina keeles Megalopolis), mis paiknes Schwerini ja Wismari linna vahel. Slaavi keeles oli see tuntud kui Veligrad, mis tähendab samuti suurt linnust. See oli iidne Mecklenburgide dünastia elukoht ning mõnda aega jagatud Mecklenburg-Schwerini ja Mecklenburg-Strelitzi vahel.
Keeleliselt on mecklenburglased säilitanud ja kasutavad palju alamsaksa keele sõnavara või fonoloogia tunnuseid.
Elanikke kutsutakse mecklenburglasteks (saksa Mecklenburger).
Geograafia
Mecklenburg on tuntud peamiselt oma tasase maa poolest. Suure osa maastikust moodustavad sood, tiigid (laukad), rabad ja põllud, sekka vähest metsa. Maastik muutub, kui liikuda põhja poole Läänemere suunas.
Mecklenburgi turba alt on mõnikord leitud iidsete laavaväljade lademeid. Enamasti on, vähemalt maapiirkondades, kivi nendest lademetest välja lõigatud ja kasutatud hoonete ehitamisel, sageli koos tsemendi, telliste ja puiduga. Nii ehitati unikaalse väljanägemisega maamaju.
Mecklenburgis on tootlik põllumajandus, kuid maa on kõige sobivam karjakasvatuseks.
Mecklenburgi linnalised keskused
pisi|Mecklenburgi piirkondlik lipp
Varajane ajalugu
pisi|Mecklenburgi obodriitide alad [[Vendi ristisõdade ajal]] pisi|Mecklenburgi alad 1250 pisi|Mecklenburgi alad 1300 pisi|vasakul|Ajalooline 7-väljaline vapp, mis sümboliseerib Mecklenburgi 7 isandkonda: Mecklenburgi hertsogkond, Schwerini ja [[Ratzeburgi vürstkonnad (endised piiskopkonnad), Schwerini krahvkond ning Rostocki, Werle ja Stargardi isandkonnad]] pisi|Mecklenburgi alad 18. sajandil
Mecklenburgist on leitud palju eelajaloolisi dolmeneid. Arvatavasti olid varaseimad asukad keldi päritolu. Mitte hiljem kui 100 eKr asusid alale eelkristlikud germaanlased.
Traditsiooniline Mecklenburgi sümbol, irvitava härja pea (alamsaksa Ossenkopp, tõlkes 'härjapea', kus osse on härja ja sõnni sünonüüm keskalamsaksa keeles) koos kaeluse ja krooniga võib pärineda sellest perioodist. See kujutab endast peakatet, mida varajased inimesed kandsid, s.o härjapead kui mütsi, tagapool rippuv lapats kaitsmas kaela päikese eest, ja oli üldiselt viis vaenlastes hirmu tekitada.
7.–12. sajandini hõivasid Mecklenburgi ala lääneslaavlased, kõige tuntumad neist obodriidid ja teised hõimud, keda Frangi allikad kutsusid vendideks. Frangi valitseja Karl Suur andis obodriididele ulatuslikke alasid vallutatud sakside maal, kust selle algasukad küüditati Frangi riigi põhiterritooriumile. 11. sajandil tekkinud Mecklenburgi hertsogite ja hiljem suurhertsogite dünastia, mis kestis aastani 1918, algatas obotriidide Niklot.
12. sajandi lõpul vallutas piirkonna sakside hertsog Heinrich Lõvi, allutades kohalikud isandad ja ristiusustades rahva, olles nii Põhjala ristisõdade eelkäija. 12.–14. sajandini asus piirkonda suurel arvul sakslasi ja flaame (Ostsiedlung), tuues kaasa Saksa õiguse ja paremad põllupidamise viisid. Vendid, kes elasid üle kõik sõjad ja laastamise sajandeid varem, sealhulgas sissetungid ja vasturünnakud Saksimaa, Taani ja ljuutitšite aladele, samuti sisekonfliktid, assimileeriti sajandeid hiljem. Siiski on Mecklenburgi keelekasutuses teatavate nimede ja sõnade elemendid pikaajalise slaavi mõjuga. Näiteks on Schwerini linn, mida algselt kutsuti slaavipäraselt Zuarin. Teine näide on Bresegardi linn, kus linna nime 'gard' osa tuleb slaavi sõnast 'grad', mis tähendab linna.
Ajalugu 1621–1933
Nagu paljud Saksa territooriumid, oli ka Mecklenburg mõnikord jagatud ja taasjagatud valitseva Mecklenburgide dünastia eri liikmete vahel. Aastal 1621 jagati see kaheks, Mecklenburg-Schwerini ja Mecklenburg-Güstrow' hertsogkonnaks. Güstrow' liini hääbudes aastal 1701 jagati Güstrow' maad taas, osa läks Mecklenburg-Schwerini hertsogile ja osa läks uuele Mecklenburg-Strelitzi liinile.
Pöögle oja
Pöögle oja (ka Lopa oja) on oja Sakala kõrgustikul Viljandi maakonnas Mulgi vallas, Halliste jõe vasakpoolne lisajõgi.
Mecklenburg
Ajalugu 1621–1933
Aastal 1815 ülendati kaks Mecklenburgi hertsogkonda suurhertsogkondadeks ja seejärel eksisteerisid need ühise põhiseaduse ja maapäevaga tervikriigina kuni 1918. aasta revolutsioonini. Elu Mecklenburgis oli üpris karm. Sellised tavad nagu abiellumisloa küsimine suurhertsogilt või emigreerumisloa taotlemine püsisid Mecklenburgis 1918. aastani ehk kaua pärast seda, kui neist mujal Saksamaal oli loobutud. Isegi veel 19. sajandi teisel poolel omas suurhertsog isiklikult poolt maapiirkondadest. Viimane hertsog tõugati troonilt aastal 1918, kui monarhiad langesid kogu Euroopas. Hertsogisugu valitses Mecklenburgis katkematult (v.a kaks aastat) selle liidendamisest Saksa-Rooma riigiga kuni 1918. aastani. Aastatel 1918–1933 olid hertsogkonnad Weimari vabariigi vabariigid.
Pöögle oja
Oja pikkus on 21,2 km, valgla pindala 48 km², langus 54,5 m ja lang 2,78 m/km. Oja saab alguse 94,5 m kõrgusel Ainja külas ning suubub 40 m kõrgusel Põlde ja Pöögle küla piiril vasakult poolt Halliste jõkke 70,9 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.
Mecklenburg
Ajalugu 1621–1933
Mecklenburg oli alati üks vaesemaid Saksa alasid ja hiljem vaesemaid liidumaid ühendatud Saksamaal. Põhjusi oli erinevaid, kuid üks paistis välja: põllumajanduslikult on maa vaene ja ei suuda toota samal tasemel kui Saksamaa teised osad. Kaks Mecklenburgi püüdsid saada pärast 1918. aastat iseseisvaks, kuid lõpuks see nurjus, kuna nad sõltusid märgatavalt ülejäänud Saksamaast. pisi|Mecklenburg, jagatuna aastatel 1866–1934 [[Mecklenburg-Schwerini suurhertsogkond|Mecklenburg-Schweriniks ja Mecklenburg-Strelitziks]]
Pöögle oja
Oja ääres asuvad kaitsealune Lopa paljand koos Lopa koopa ja Lopa allikatega. Ojale on paisutatud Kopli järv, Nuuda järv, Killaste järv. Varem on ojale paisutatud ka Kuustle järv, mis oli kasutusel veskijärvena.
Mecklenburg
Ajalugu aastast 1934
Pärast kolme sajandit eraldatust ühendas Mecklenburgi aastal 1934 natsivalitsus. Wehrmacht pani Mecklenburgi ja Pommeri II sõjaväeringkonna jalaväekindral Werner Kienitzi juhtimise alla, peakorteriga Stettinis. Mecklenburgi ala peakorter asus Schwerinis ja vastutas sõjaväeüksuste eest Schwerinis, Rostockis, Parchimis ja Neustrelitzis.
Pärast teist maailmasõda ühendas Ida-Saksamaad okupeeriv Nõukogude valitsus Mecklenburgi väiksema naaberpiirkonna Lääne-Pommeriga (saksa Vorpommern) ja moodustas Mecklenburg-Vorpommerni liidumaa. Mecklenburg hõlmas ligikaudu kaks kolmandikku uue liidumaa pindalast ja enamiku selle rahvastikust. Samuti sai uus liidumaa ajutiseks või alaliseks koduks paljudele põgenikele, kes aeti välja endistelt Saksa territooriumitelt, mille pärast sõda hõivasid Nõukogude Liit ja Poola. Nõukogude Liit muutis nime Mecklenburg-Vorpommern aastal 1947 Mecklenburgiks.
Aastal 1952 lõpetas Ida-Saksa valitsus Mecklenburgi iseseisva eksistentsi, luues selle territooriumil 3 ringkonda (Bezirke): Rostock, Schwerin ja Neubrandenburg.
Saksamaa taasühinemisega aastal 1990 taastati Mecklenburg-Vorpommerni liidumaa ja see on nüüd üks 16 Saksamaa Liitvabariigi liidumaast.
SolidWorks
SolidWorks on kolmemõõtmelise raalprojekteerimise (CAD) programm, mis töötab Microsoft Windowsi platvormil. Selle on välja töötanud Dassault Systèmes SolidWorks Corporation, mis on Dassault Systèmesi tütarettevõte. SolidWorksi kasutab rohkem kui 1 878 300 inseneri ja disainerit, kes töötavad enam kui 165 900 ettevõttes üle maailma.
Ajalugu
SolidWorks Corporationi asutas 1993. aasta detsembris Jon Hirschtick. Peakontor asus Walthamis Massachusettsi osariigis USAs. Jon Hirschtick palkas insenerid, et välja töötada lihtsalt kasutatav ja mõistliku hinnaga kolmemõõtmelise projekteerimise tarkvara, mis sobiks Windowsi keskkonda. 1995. aastal väljastas meeskond, kelle peakontor asus Concordis Massachusettsis, oma esimese toote, milleks oli SolidWorks 95. 2012. aasta seisuga pakub SolidWorks mitut versiooni SolidWorksi projekteerimistarkvarast: eDrawings, mis on SolidWorksi koostööprogramm, ja DraftSight, mis on kahemõõtmelise projekteerimise toode. 1997. aastal omandas Dassault Systèmes, tuntud kui CATIA raalprojekteerimise tarkvara looja, kompanii ja praeguseks omab 100% aktsiatest. SolidWorksi juhtis John McEleney 2001. aastast kuni 2007. aasta juulini ja Jepp Ray 2007. aastast kuni 2011. aasta jaanuarini. Praegune direktor on Bertrand Sicot.
Turg
DS SolidWorks Corporation on müünud üle 1,87 miljoni SolidWorksi litsentsi üle maailma. Suure osa sellest moodustab hariduslitsents (1,36 miljonit), mis on mõeldud õpilastele. Ajaleht Sheffield Telegraph kommenteeris, et SolidWorks on maailma populaarseim raalprojekteerimise tarkvara. SolidWorksi kasutajaskonda kuulub nii üksikuid inimesi kui ka suuri ettevõtteid. Tarkvara müüakse partnerite ja edasimüüjate kaudu kõikjal maailmas. 1995. aastal oli Ameerika Ühendriikides esimene edasimüüja Computer Aided Technology Inc., mille peakontor asus Chicagos. Üks juhtivaid edasimüüjaid Suurbritannias on Solid Solutions Management, mille peakontor asub Leamington-Spas. Edasimüüjal on üle 3500 SolidWorksi kliendi.
SolidWorksiga konkureerivad tooted on Creo Elements/Pro, Solid Edge ja Autodesk Inventor.
SolidWorks teeb koostööd ka teiste tarkvaraarendajatega, et lisada funktsionaalsust teiste arendajate rakendustele. Näiteks lõplike detailide analüüsimine, tolerantsi kontrollimine jne.
SolidWorks on litsentseerinud kolmemõõtmelise modelleerimise võimalusi ka teistelt projekteerimistarkvara müüjatelt, eelkõige ANVIL-ilt.
Modelleerimistehnoloogia
SolidWorks on geomeetrilise kujundamise baasil töötav modelleerimisvahend, mis kasutab parameetriliste tunnuste põhjal mudelite ja montaaži loomist.
Parameetrid viitavad piirangutele, mille väärtused määravad mudeli või komplekti geomeetrilise kuju. Parameetrid võivad olla nii numbrilised väärtused, näiteks joone pikkus või ringi diameeter, kui ka omadused, näiteks vertikaalsus, kokkupuutuvus või kontsentrilisus. Numbrilisi parameetreid võib omavahel seostada, see tähendab, et ühe parameetri muutmisel muudetakse ka teisi parameetreid vastavalt seostele.
Parameetritele seoste andmine täidab kavandi eesmärki. Kavandi eesmärk on vastavalt selline, kuidas looja tahab, et see reageeriks muutustele ja uuendustele. Näiteks tahetakse, et joogikannu auk oleks pealmisel pinnal, olenemata kannu kõrgusest ja suurusest. SolidWorks võimaldab määrata, et auk on tunnusjoon pealmisel pinnal ja arvestab sellega, olenemata, mis kõrgus kannule hiljem antakse.
Funktsioonid viitavad detaili ehitamisviisidele. Need on kujundid ja toimingud, mis konstrueerivad detaili. Kujunditel põhinevad funktsioonid ei ole joonisepõhised. Need on funktsioonid detaili külgede ümardamiseks, faasimiseks, katmiseks jne.
Mudeli loomine SolidWorksis algab tavaliselt kahemõõtmelisest joonisest (kasutajad, kes oskavad programmi võimalusi rohkem kasutada, saavad alustada ka kolmemõõtmelisest joonisest). Joonis koosneb geomeetrilistest elementidest, nagu punktid, jooned, kaared, koonuslõiked ja kõverused. Mõõdud lisatakse joonisele, et määrata geomeetria suurus ja asukoht. Seoseid kasutatakse omaduste määramiseks, näiteks puutepunkt, paralleelsus, ristiasuvus ja kontsentrilisus. SolidWorksi parameetriline olemus tähendab seda, et mõõdud ja suhted loovad geomeetria, mitte vastupidi.
Joonise mõõtmeid saab kontrollida üksikult või teiste näitajatega, mis on seoses antud parameetriga, sees- või väljaspool joonist. Kokkupanemisel on suhted samasuguste omadustega nagu ka joonisel. Nagu joonise suhted defineerivad tingimusi, näiteks puutekohad, paralleelsus ja samatelgsus, on ka ühilduvad komponendid samaväärsete seostega üksikute osade või komponentidega, võimaldades lihtsa ehituse koostamist.
SolidWorks sisaldab veel täiendavaid kokkusobitamisfunktsioone, mis võimaldavad modelleerida kokkupandud komponentide täpset pöörlemist õige käiguga teiste komponentide suhtes. Näiteks hammasrataste pöörlemine, kus ühele hammasrattale määratakse pöörlemissuund ning teine hammasratas pöörleb vastavalt esimesele. Jooniseid saab luua kas osadest või komplekteeritud mudelist. Mudelist genereeritakse vaated automaatselt. Märkmed, mõõtmed ja tolerantsid saab kergelt lisada joonisele, kuhu vaja.
Joonisemoodul sisaldab enamikku paberiformaate ja standardeid (ANSI, ISO, DIN, GOST, JIS, BSI ja SAC).
Kolmemõõtmelise disainimise programmid
SolidWorks Standard
SolidWorks Professional
SolidWorks Premium pakub mehaanilise disaini väljaarendamistööriista, disaini kontrollimist, andmete haldamist ja sidevahendeid. SolidWorks Premium sisaldab kõiki võimalusi, mis SolidWorks Professional, samuti muutmise ja analüüsi tööriistu, sisaldades SolidWorks Routing, SolidWorks Simulation ja SolidWorks Motion programme.
Disaini tuvastamise tööriistad
SolidWorks Simulation on disaini tuvastamise tööriist, mis näitab insenerile, kuidas tema disain töötab füüsilise objektina.
SolidWorks Motion on visuaalne prototüüpimiseks mõeldud tööriist, mis annab võimaluse kontrollida disainlahenduste korralikku toimimist.
SolidWorks Flow Simulation on vahend, mis testib materjali vastupidavust, selle abil saavad disainerid katseid teostada virtuaalsete prototüüpidega.
SolidWorks Simulation Premium on detaili analüüsimise tööriist, mis saab hakkama mitme füüsikalise simulatsiooniga, ka mittelineaarsete materjalidega.
Toote andmete haldamise vahendid
SolidWorks Workgroup PDM on toote andmehaldusvahend, mis võimaldab SolidWorksi kasutajatel disainida üheaegselt sama tööd maksimaalselt 10-liikmelise rühmana. SolidWorks Workgroup PDM võimaldab disaineritel otsida ja vaadata projekteerimise andmeid, säilitades täpse disaini ajaloo.
SolidWorks Enterprise PDM on toote andmehaldustööriist, mis võimaldab SolidWorksi kasutajatel samaaegselt eri kohtades disainida. SolidWorks Enterprise PDM võimaldab disaineritel otsida ja vaadata projekteerimise andmeid, säilitades täpse disaini ajaloo. Enterprise PDM säilitab kontrolljälje, mis on ühilduv muude raal-tehnoanalüüsi pakettidega (AutoDesk, Siemens, PTC, Catia jne), et säilitada failidevaheline seos ja hallata muudatusi dokumendis, mis on salvestaud hoidlasse. Enterprise PDM kasutab ka töövoo diagrammi, et automaatselt teavitada rühmakaaslasi projekti edasiliikumisest järgmisse staadiumisse ning jälgida kommentaare. Enterprise PDM on võimeline liidestama eri MRP/ERP süsteeme ja seda saab kasutada võrku ühendatult, et suhelda klientidega ja tarnijatega.
SolidWorks n!Fuze on pilvepõhine (cloud-based) andmehaldusvahend, mis pakub sama palju funktsioone nagu SolidWorks Enterprise PDM, kuid seda kasutatakse vähesema infotehnoloogilise infrastruktuuriga ettevõtetes. Vahend võimaldab koostööd teha kasutajatel, kes asuvad eri paikades.
Disainimise suhtlus- ja koostöövahendid
eDrawings Professional on e-posti põhine suhtlusvahend, mis võimaldab kogu väljaarendusmeeskonnal üle vaadata kahe- ja kolmemõõtmelise disaini andmeid. eDrawings genereerib täpsed esitlused DWGgatewayle, mis on tasuta info vaatamise vahend, see võimaldab iga AutoCadi tarkvara kasutajal avada ja redigeerida DWG-faili, sõltumata sellest, millises AutoCadi versioonis see on loodud.
3DIVA Composer on tehniline sideteenuse tarkvara, mis võimaldab kolmemõõtmelisi vaateid mudelist integreerida dokumenti, näiteks käsiraamatutesse, reklaamidesse või veebirakendustesse. Kolmemõõtmelisi vaateid uuendatakse automaatselt, kui disaini uuendatakse, vähendamaks töötaja töökoormust tehnilise dokumendi loomisel, sest muudatusi saab teha kergelt.
Raalprojekteerimise tootlikkuse vahendid
SolidWorks Utilities on tarkvara, mis võimaldab disaineritel otsida erinevusi detaili kahe versiooni vahel või leida, muuta ja kaotada mudeli funktsioone.
FeatureWorks on funktsiooni tuvastamise tarkvara, mis võimaldab disaineritel teha muutusi geomeetrilises osas, tõstes failide väärtust.
Eriotstarbelised disainimisvahendid
SolidWorks Routing
SolidWorks Plastics on kuju kontrollimisvahend, mis on ehitatud modelleerimiskeskkonda. See võimaldab kujudisaineritel kiiresti ja lihtsalt kontrollida, kas plastikust valmistatud vorm on korrektne.
SolidWorks MoldBase on standardsete valuvormide ja nende osade kataloog. Pakett võimaldab disaineritel luua osadest kokkupandud valuvormi.
Print3D on mudeli printimise funktsioon, mis võimaldab kasutajatel salvestada detail STL-faili ja siis saata see spetsiaalsesse ettevõttesse, kes selle valmis "prindib".
DriveWorks Xpress on automaatne ja reeglipõhine disainivahend inseneridele. Selle abil saab kiiresti ja täpselt luua mitmesuguseid variante osadest, komponentidest ja joonistest.
Ehstland und die Ehsten
"Ehstland und die Ehsten" ('Eestimaa ja eestlased' ; täispealkirjaga "Ehstland und die Ehsten, oder historisch- geographisch- statistisches Gemälde von Ehstland" ) on 1802 ilmunud Johann Christoph Petri kolmeköiteline raamat, kus ta tugevalt kritiseerib Balti kubermangudes valitsevaid ühiskondlikke olusid.
Tsekõnivka
Tsekõnivka (ukraina keeles Цекинівка) on küla Ukrainas Vinnõtsja oblastis Jampili rajoonis. Elanike arv on 1970. Pindala on 4,63 km².
Limiit-17 komma
Limiit-17 komma (inglise keeles septendecimal comma) on muusikas kahe heli intervall sagedussuhtega 2187 / 2176 ehk 8,730 tsenti.
Köögihunt
Köögihunt ehk toidujäätmepurusti on tavaliselt elektriseade, mis paigaldatakse köögi kraanikausi alla ja ühendatakse kraanikausi äravoolutoru vahele.
Kasutus maailmas
Ameerika Ühendriikides olid 2009. aastal toidujäätmepurustid ligi pooltes kodumajapidamistes. Võrreldes sellega olid need Suurbritannias ja Kanadas vähem levinud (vastavalt 6% ja 3% kodudes). Rootsi omavalitsused julgustavad toidujäätmepurustite paigaldamist, sest see võimaldab toota heitveest biogaasi. Mõned Suurbritannia kohalikud omavalitsused toetavad toidujäätmepurustite paigaldamist, sest see võimaldab vähendada segaolmejäätmete hulgas prügilasse minevate biojäätmete hulka.
Juri Jurkevitš
Juri Jurkevitš (valgevene Юра́сь (Юры) Сярге́евіч Юрке́віч; sündinud 1. mail 1980 Narvas) on valgevene päritolu Eestis tegutsev ühiskonnategelane.
Ta on olnud Eestimaa Valgevenelaste Assotsiatsiooni asepresident.
Ta on MTÜ Valgevene Uus Tee asutajaid ja juhatuse liige.
Aegna (täpsustus)
Aegna on mitme asja nimi:
2011. aasta Eesti naiste meistrivõistlused rahvusvahelises kabes
Turniiri peakohtunikuks oli Lembit Vahesaar.
Muusikaline materjal
Sarnaselt skulptuuriga, milles kivi on skulptori materjal, on muusikaline materjal "heli, millega helilooja töötab".
Muusikalise materjali mõiste võttis esimesena kasutusele Adorno oma 1920. aastate ajaloofilosoofilistes kirjutistes.
Johann Aronson
Johann Aronson (ka Johan Aronson; 3. mai 1879 Tarvastu vald, Viljandimaa – 1947) oli eesti advokaat.
Ta õppis Peterburi ülikooli õigusteaduskonnas 1905–1911 (lõpetas).
Ta oli koolmeister Tarvastu kihelkonnas, osales esimeses maailmasõjas, oli vandeadvokaat Narvas ja 1919–1941 Tallinnas, ka Tallinna linna juriskonsult.
Ta oli taas advokaat Saksa okupatsiooni ajal ja alates 1944 Nõukogude okupatsiooni ajal. Maeti 9. detsembril 1947 Tallinna Metsakalmistule.
Pöögle järv
Pöögle järv (ka Pöögle paisjärv) on paisjärv Sakala kõrgustiku lõunaosas, Viljandi maakonnas Mulgi vallas Pöögle külas.
Järve pindala on 5,6 ha, valgla suurus 3 km², kõrgus merepinnast 62 m ja see on paisutatud Leeli ojale. Limnoloogilise tüübi järgi on veekogu kalgiveeline eutroofne ehk kalgiveeline rohketoiteline järv. Järv kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu.
Viktor Toom
Viktor Toom (16. juuli 1897 Kaluuga kubermang, Venemaa – 21. september 1948 Tallinn) oli Eesti sõjaväelane (kapten, 1936).
Jüri Pootsmann
Jüri Pootsmann (sündinud 1. juulil 1994 Raikkülas) on eesti poplaulja ja saatejuht. Ta võitis 2015. aastal telesaate "Eesti otsib superstaari".
2015. aasta novembris ilmus Jüri Pootsmanni esimene omanimeline EP koostöös Vaiko Epliku, Sten Šeripovi ja Kim W-ga.
Ta sai 2016. aasta Eesti Muusikaauhindade galal aasta meesartisti auhinna, olles nomineeritud viies kategoorias (aasta popalbum, aasta meesartist, aasta debüütalbum, aasta parim laul, aasta album).
2016. aasta novembris ilmus Jüri Pootsmanni teine album "Täna".
Ta on hääleulatuselt bariton.
Jüri Pootsmann on 2018. aastast hommikusaatejuht raadiojaamas MyHits.
2020. aasta novembris pääses ta saate "Eesti laul 2021" poolfinalistide hulka palaga "Magus melanhoolia". 6. märtsil 2021 sai see laul võistlusel kolmanda koha.
Eurovisioon 2016
pisi|Jüri Pootsmann [[2016. aasta Eurovisiooni lauluvõistlusel Stockholmis]] Pootsmann võitis 5. märtsil 2016 "Eesti laulu 2016" lauluga "Play", mille autorid on Stig Rästa, Fred Krieger ja Vallo Kikas. Eurovisiooni lauluvõistlusel Stockholmis Globenis sai ta I poolfinaalis viimase, 18. koha, ega pääsenud finaali. Ka kõigi riikide üldarvestuses sai Eesti laul Jüri Pootsmanni esituses viimase koha.
Näärmed
Nääre (ladina glandula) on tsirkulatsioonisüsteemidega elusorganismi kudede epiteelrakkudest moodustunud elund, mille funktsioonideks on ka nõristus (ehk sekretsioon).
Näärmed on:
Näärmerakud (nii ainu- kui ka hulkraksete omad) saavad lähteaineid vereringe kudedest. Rakkude sünteesitud ja edastatava nõre alusel jaotatakse näärmed ka:
Maolistel
Madudel on tuvastatud mitmeid sisenõristusnäärmeid: ajuripats, käbinääre, harknääre, kilpnääre, kõrvalkilpnäärmed, neerupealised, munandid, munasarjad.
Mao peas paikneb hulgaliselt näärmeid, nagu süljenäärmed ja Harderi nääre. Lisaks paiknevad madude peas Duvernoy näärmed, v.a inimeste suhtes mürkmadudeks liigitatud madudel, neil loetakse Duvernoy näärmete derivaadid mürgiaparaadi osaks ja neid nimetatakse vahel ka mürginäärmeteks.
Nii emastel kui ka isastel madudel paiknevad kloaagiavausest saba suunas kõhu pool paarilised kloaaginäärmed.
Inimestel
Tuntumad inimorganismi sisenõrenäärmed ehk endokriinnäärmed on:
Ernst Kramm
Ernst Johannes Kramm (19. juuli 1895 Tallinn – 26. august 1959 Tallinn) oli Eesti sõjaväelane (major).
Juhan Hallikmaa
Juhan Hallikmaa (20. märts 1943 Rakvere – 9. aprill 2017 Tapa) oli Eesti, Läti ja NSV Liidu laskesportlane ning Kaitseliidu malevapealik.
Xánthi vald
Xánthi vald on vald Kreekas Ida-Makedoonia ja Traakia piirkonnas Lääne-Traakias Xánthi piirkonnaüksuses.
Juhan Hallikmaa
Ta lõpetas 1961. aastal Tapa 1. Keskkooli ja 1965. aastal lennutehnilise kooli Riias.
Seoses ajateenistusega Nõukogude sõjaväes läks ta 1962. aastal Läti NSV-sse ning oli seal sõjaväeteenistuses kuni 1988. aastani (1983. aastal sai majoriks).
Xánthi vald
Elanike arv on 2011. aasta rahvaloenduse järgi 65 133.
Juhan Hallikmaa
1991. aastast elas Tapal. Oli aastatel 1993–1994 Kaitseliidu Viru maleva pealik.
Xánthi vald
Valla keskus on Xánthi.
Juhan Hallikmaa
Sportlasena
Treeninguid alustas koolipäevil 1956. aastal Artur Tarto ja Heino Reisbergi juhendamisel.
Oli aastatel 1962–1986 kokku 28-kordne Läti NSV meister ja kuulus aastatel 1962–1987 Läti NSV koondisse.
Kuulus aastatel 1972–1981 NSV Liidu koondisse. Tuli 1981. aastal meeskondlikult Euroopa meistriks vabapüssist püstiasendis laskmises, kogusummas (3 x 40 lasku) hõbehõbemedali ja põlvelt laskmises pronksmedali. 1975. aastal tuli individuaalselt NSV Liidu meistriks väikepüssist püstiasendis laskmises. Võitis rohkesti ka muid medaleid.
Austraalia veinid
Austraalia veinid on veinid, mida toodetakse Austraalias. Austraalia on veini tootmismahu poolest kuuendal kohal maailmas (mõningatel andmetel seitsmes) ning ekspordimahult neljandal kohal (2010. a), eksportides kokku 773 miljonit liitrit veini aastas.
Austraalia veinide ajalugu
Austraalia veinide ajalugu ulatub tagasi 18. sajandisse, mil esimesed viinapuud istutati Sydney linna lähistele 1788. aastal.
Austraalia veinipiirkonnad
Jaotus osariikide ja haldusüksuste kaupa:
Põhjaterritoorium
Veinikasvatuspiirkonnad puuduvad.
August Võsu
August Võsu (13. juuli 1899 Tallinn – 27. august 1990 Gävle) oli Eesti sõjaväelane (mereväe vanemleitnant).
Johann Arro (advokaat)
Johann Arro (ka Johan Arro; 1888 Tartu – 2. märts 1942 Unžlagi vangilaager, Gorki oblast, Venemaa) oli eesti advokaat.
Ta oli 1921–1929 vandeadvokaadi abi Tallinnas ja 1929–1940 vandeadvokaat Tallinnas.
Arreteeriti NKVD poolt 22. veebruaril 1941 Tallinnas, suri vangistuses Unžlagi laagris Gorki oblastis.
Ak 5
Ak 5 (ehk Automatkarbin 5) on Rootsi ründevintpüss. See põhineb Belgia relval FN FNC, kuid lisatud on mõningaid muudatusi, peamiselt selleks, et relv töötaks lähisarktilises kliimas paremini. Ak 5 on Rootsi relvajõudude teenistusvintpüss. Enne seda oli kasutuses Ak 4 (litsentsi alusel valmistatud koopia relvast Heckler & Koch G3). Uuematele mudelitele saab kinnitada ka Colti M203 granaadiheitjat. Relva uusim versioon on Ak 5C.
Aastal 2021 teatas Rootsi, et koostöös Soomega hakatakse Ak 5-le asendusrelva konstrueerima.
Luboń
Luboń (saksa Luban) on linn Poolas Suur-Poola vojevoodkonnas Poznańi maakonnas. Linn asub Warta jõe vasakul kaldal, Poznańi kesklinnast umbes 7 km edelas.
Luboń sai linnaõigused 1954. aastal, mil ühendati Lubońi, Laseki ja Żabikowo asulad.
Lemmikneeme kivikülv
pisi| Lemmikneeme kivikülv, keskel paistab [[Mälestuskivi]] pisi| [[Tulekivi (rändrahn)|Tulekivi]]
Lemmikneeme kivikülv (ka Aegna rändrahnud) on kivikülv Harju maakonnas Aegna saarel.
Naujoji
Naujoji on Vilniuse linnaosa, mis asub linna lääneosas Pilaitė valla territooriumil. Naujoji piirneb idas Platiniškėsega.
Lemmikneeme kivikülv
Kivikülv koosneb 23 suuremast (ümbermõõt 8–25 m, kõrgus üle 1 m) ja 10 väiksemast rändrahnust. Rändrahnudest kõige suuremad on Tulekivi, Kultusekivi, Nurgaauguga kivi, Teravaservaline kivi ja Mälestuskivi.
Naujoji
Linnaosa on kujunenud Naujoji huutori idapoolsesse Vilniusega liidetud ossa. Ala liideti Vilniusega aastal 1996.
Laadruum
Laadruum, ka lastiruum (ka trümm) on ruum laevas, milles veetakse lasti. Lastiruum on ehitatud ja sisustatud, arvestades lasti, mida laev vedama hakkab. pisi|Laeva laadruumis Laadruumid paiknevad laeva topeltpõhja ja teki vahel ning mitmetekilistel laevadel ka tekkide vahel vahetekkidel. Tankeri laadruumid on tankid. Erisuguse – tükk-, puist-, külmutatud või jahutatud – lasti veoks sisustatakse laadruumid erinevalt.
Kaivere
Kaivere oli küla Harjumaal, Kose kihelkonnas, Alavere mõisa maal. Küla jääks tänapäeval Anija valda, umbes Alavere, Rooküla ja Uuearu külade piiride kohtumispaika, Jõelähtme jõest põhja poole.
Taani hindamisraamatus on kohta nimetatud kui Kaipiaveræ. 1871. aasta kaardil on koha nimeks olnud Kaëwer. Külas on ajalooliselt asunud kõrts.
Jaanuar 2014
Jaanuar 2014, kroonika
2014. aasta jaanuar algas kolmapäeval ja lõppes 31 ööpäeva pärast reedel.
Metslased
"Metslased" (inglise "Savages") on 2012. aastal esilinastunud USA kriminaalne õudusfilm. Filmi lavastas Oliver Stone.
Filmi stsenaariumi, mis tugineb Don Winslow' samanimelisele romaanile, kirjutasid Shane Salerno, Don Winslow ja Oliver Stone.
Peaosades mängivad Taylor Kitsch, Blake Lively ja Aaron Taylor-Johnson.
Savages
Leeli järv
Leeli järv (ka Leeli paisjärv, Pöögle 2. paisjärv ja Kuustle järv) on paisjärv Sakala kõrgustiku lõunaosas, Viljandi maakonnas Mulgi vallas Leeli külas.
Järve pindala on 3,2 ha, valgla suurus 1 km² ja kõrgus merepinnast 65,5 m. Järv on paisutatud Leeli ojale ning kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu.
Mile Jedinak
Michael John Jedinak (sündinud 3. augustil 1984 Sydneys) on Austraalia endine jalgpallur (poolkaitsja).
Aastatel 2006–2009 mängis Jedinak Austraalia kõrgliiga A-League klubis Central Coast Mariners. Hooajal 2008/2009 valiti ta Austraalia kõrgliiga hooaja sümboolsesse koosseisu ning 2008. aastal Central Coast Marinersi aasta jalgpalluriks.
Aastatel 2011–2016 mängis ta Inglismaa klubis Crystal Palace. Aastatel 2013–2016 oli ta klubi kapten. 2013. aastal valiti ta Crystal Palace'i aasta jalgpalluriks. Klubikarjääri viimased aastad mängis ta Aston Villas.
Austraalia koondises mängib Jedinak aastatel 2008–2018. Alatest 2013. aastast oli ta koondise kapten.
Aastatel 2014 valiti ta Aasia aasta jalgpalluriks. Aastatel 2013 ja 2014 valiti ta Austraalia aasta jalgpalluriks.
Koondisekarjäär
Ta kuulus Austraalia noortekoondisse 2003. aasta noorte maailmameistrivõistlustel.
Debüüdi Austraalia rahvuskoondises tegi Jedinak 2008. aasta alguses sõprusmängus Singapuri vastu.